Potrivit Curţii de Apel Alba Iulia, miercuri, în timp ce câţiva deţinuţi erau conduşi afară după o şedinţă de judecată de la Judecătoria Aiud, unul dintre deţinuţi l-a atacat pe preşedintele completului de judecată cu un ciob de sticlă.

”Astăzi (miercuri - n.r.), la Judecătoria Aiud, în timpul desfăşurării şedinţei de judecată în cadrul căreia se judecau cauze penale, a avut loc un incident violent provocat de o persoană aflată în stare de deţinere. În concret, această persoană a încercat să agreseze preşedintele completului de judecată, în timp ce se desfăşura operaţiunea de conducere a deţinuţilor în afara sălii de judecată, cu un obiect tăietor/înţepător (ciob de sticlă)”, arată Curtea de Apel Alba Iulia.

După încercarea nereuşită, deţinutul s-a autoagresat cu ciobul de sticlă, provocându-şi leziuni, motiv pentru care a fost imediat transportat la spital.

Deţinutul respectiv a avut, miercuri, termen de judecată pentru întreruperea pedepsiei.

În acestă cauză cercetările continuă.